**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**HOTĂRÂREA NR. 97**

**din 16 septembrie 2022**

**privind implementarea proiectului ,,Construire insule**

**ecologice digitalizate în Municipiul Câmpulung Moldovenesc”**

Consiliul Local al municipiului Câmpulung Moldovenesc, întrunit în şedinţa extraordinară din data de 16 septembrie 2022;

Având în vedere:

-Referatul de aprobare al viceprimarului municipiului Câmpulung Moldovenesc înregistrat la nr. 29322 din 16.09.2022;

-Raportul de specialitate al Direcției tehnice și urbanism din cadrul primăriei Municipiului Câmpulung Moldovenesc, înregistrat la nr. 29323 din 16.09.2022;

-Raportul de specialitate al Direcției economice din cadrul primăriei Municipiului Câmpulung Moldovenesc, înregistrat la nr. 29324 din 16.09.2022;

-Raportul Direcției Poliția Locală din cadrul Primăriei Municipiului Câmpulung Moldovenesc, înregistrat la nr. 29326 din 16.09.2022;

-Raportul de specialitate al Compartimentului juridic din cadrul primăriei Municipiului Câmpulung Moldovenesc, înregistrat la nr. 29327 din 16.09.2022;

-Avizul Comisiei de specialitate a Consiliului Local;

-Prevederile art. 44 alin. (1) din Legea nr. 273/2006 privind finanțele publice locale, cu modificările și completările ulterioare

Ghidul specific - Condiții de accesare a fondurilor europene aferente Planului național de redresare și reziliență în cadrul apelurilor de proiecte PNRR/ 2022/C3/S/I.1.B

În temeiul art. 129 alin. (2) lit. b) și lit. d), alin. (4) lit. g), alin. (7) lit. n) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare,

**HOTĂRĂȘTE:**

**Art.1.**Se aprobă necesitatea, oportunitatea și potențialul economic al investiției în cadrul proiectului *Construire insule ecologice digitalizate în Municipiul Câmpulung Moldovenesc,* în vederea participării la apelurile de proiecte PNRR/ 2022/C3/S/I.1.B, Componenta C3-Managementul deșeurilor, Subinvestiția I.1.B – Construire de insule ecologice digitalizate în cadrul Planului Național de Redresare și Reziliență.

**Art.2.**În cazul obținerii finanțării, pentru perioada de realizare a investiției, lucrările vor fi prevăzute în bugetul local al Municipiului Câmpulung Moldovenesc.

**Art.3.**Se aprobă suportarea din bugetul local al Municipiului Câmpulung Moldovenesc a sumelor reprezentând cheltuielile de mentenanță a investiției pe o perioadă de minimum 5 ani de la data efectuării ultimei plăți.

**Art.4.**Municipiul Câmpulung Moldovenesc se angajează să asigure cofinanțarea proiectului, respectiv finanțarea cheltuielilor neeligibile care asigură implementarea proiectului *Construire insule ecologice digitalizate în Municipiul Câmpulung Moldovenesc*, astfel cum acestea vor rezulta din documentațiile tehnico – economice/contractul de lucrări, dacă este cazul.

**Art.5.**Se nominalizează reprezentantul legal al solicitantului, Mihăiță Negură, primarul municipiului Câmpulung Moldovenesc, pentru relația cu Ministerul Mediului, Apelor și Pădurilor și să semneze documentele necesare pentru derularea proiectului *Construire insule ecologice digitalizate în Municipiul Câmpulung Moldovenesc.*

**Art.6.**Primarul municipiului Câmpulung Moldovenesc, prin aparatul de specialitate, va aduce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,**  **Berențan Corneliu - Petru** |  | **Contrasemnează:**  **p. SECRETAR GENERAL,**  **Director executiv**  **Crăciunescu Diana Mihaela** |